บาทเปิด 31.87 บาทต่อดอลลาร์ อ่อนค่า
เงินบาทเปิดตลาด 31.87 บาทต่อดอลลาร์ อ่อนค่า หลังผลตอบแทนพันธบัตรสหรัฐพุ่งหนุนแรงซื้อดอลล์
15 พ.ค. 2561

เงินบาทเปิดตลาด 31.87 บาทต่อดอลลาร์ อ่อนค่า หลังผลตอบแทนพันธบัตรสหรัฐพุ่งหนุนแรงซื้อดอลล์นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.87 บาท/ดอลลาร์ อ่อนค่าจากช่วงปิดตลาดเย็นวานนี้ที่ระดับ 31.83/84 บาท/ดอลลาร์ เนื่องจากผลตอบแทนอัตราดอกเบี้ยพันธบัตรสหรัฐฯ ปรับตัวสูงขึ้นส่งผลให้มีแรงซื้อดอลลาร์กลับเข้ามา"บาทอ่อนค่าจากปิดตลาดเย็นวานนี้ หลังดอลลาร์กลับมาแข็งค่าเนื่องจากผลตอบแทนอัตราดอกเบี้ยพันธบัตรสหรัฐฯ ปรับตัวสูงขึ้นส่งผลให้มีแรงซื้อดอลลาร์" นักบริหารเงิน กล่าวปัจจัยที่มีผลต่อทิศทางเงินบาทวันนี้ยังคงเป็นเรื่องผลตอบแทนอัตราดอกเบี้ยพันธบัตรสหรัฐฯ ปรับตัวสูงขึ้น แต่คืนนี้จะมีการประกาศตัวเลขเศรษฐกิจที่สำคัญ เช่น ยอดค้าปลีกเดือน เม.ย.ของสหรัฐฯนักบริหารเงิน คาดวันนี้เงินบาทจะเคลื่อนไหวในกรอบ 31.80-31.95 บาท/ดอลลาร์